Riho Sibul

Riho Sibul (26. juuni 1958 – 20. november 2022) oli eesti kitarrist, laulja ja helilooja. 

Muusikat õppis ta muusikaklassis ning aastail 1976–1977 Tallinna Pedagoogilises Instituudis. Riho Sibul oli ka mitmekülgne helilooja, ta on loonud muusikat rock'n'rollist bluusini ja lüürilistest ballaadidest ("Kuulaps") filmimuusikani. Oma eeskujudena on ta nimetanud Jimi Hendrixit, Jeff Becki, Wayne Krantzi ja Bill Friselli. Kui varasematel aastatel piirdus ta vaid pillimänguga, siis Ultima Thules alustas ta ka oma lauljateed.

Tegevus ansamblites
Kooliaastatel laulis ansamblis Welled
Riho Sibula praktiline muusikategevus algas 1976. aastal Gunnar Grapsi Magnetic Bandis;
sellele järgnes ansambel Haak;
Propeller, millele sai 1980. aastal saatuslikuks kurikuulus "jalgpalliskandaal" Kadrioru staadionil;
ansambel In Spe;
ansambel Kaseke;
ansambel E=mc²;
Tõnis Mägi ja Music Seif;
Jaak Joala ja Lainer;
VSP Projekt ehk instrumentaalkooslus Vaigla-Sibul-Põder; 
Kobrin Blues Band; 
ansambel Was ist das? Das ist V. A. S; 
MATS kvartett; 
ansambel Juhan 
Ultima Thule, mille esikitarrist oli Sibul kuni surmani;
Estonian Dream Big Band, kus Sibul astus üles lauljana.

Mälestuse jäädvustamine 
2023. aastal loodi Sibula mälestuse hoidmiseks mittetulundusühing (MTÜ) Kuukitarr.

31. mail 2023 müüdi heategevuslikul oksjonil Riho elektrikitarr Suhr P1988 Pro Series, mille alghinnaks oli 6500 eurot, 20 100 euroga. Heategevuslikul teel teenitud tulusid kasutatakse Riho Sibula muuseumi rajamiseks, kuhu soovitakse koondada legendaarse muusiku vaimne pärand.

Tunnustus

1981 – Tartu muusikapäevade ansambli Kaseke koosseisus peaauhinna võitja.
1982 – Tartu muusikapäevade parim muusik orgkomitee poolt ja aasta hiljem ka publiku poolt.
1982 – parima heliteose preemia instrumentaalpala «Näotused» eest.
2001 – Valgetähe V klassi teenetemärk
2002 – Eesti Kultuurkapitali helikunsti sihtkapitali aastapreemia (loova muusikalise tegevuse eest "Eesti keeled", "Tuigutuled" ja kontserdid Estonian Dream Big Bandiga)
2006 – stipendium "Ela ja sära"
2010 – Eesti Muusikaauhindade jagamisel võitis parima džässi-/bluusiartisti auhinna.

Diskograafia
Sibula sooloplaatidele on iseloomulik põhjamaine kargus ja melanhoolia.
2000 "Poeet külmetab klaasmäel"
2003 "Jahe Sinine"
2004 "Must"
2007 "Lood"
2009 "Liblikas ja peegel"
2011 "Kahemehesaag"

Viited

Välislingid

 
 Hannes Varblane, "Riho Sibul – räägib", EPL Laupäev 21. juuni 2008
 Brigitta Davidjants, "Suuremeelselt rahvuslik Riho Sibul", Playboy 21. aprill 2008

Eesti muusikud
Eesti kitarristid
Eesti Muusikaauhinnad
Valgetähe V klassi teenetemärgi kavalerid
Metsakalmistule maetud
Sündinud 1958
Surnud 2022